
	1.
	Likumprojekts (grozījumi)
 “51) nosaka kārtību un minimālās prasības izglītojamā izmitināšanai pirmsskolas izglītības iestādes diennakts uzraudzībā, vispārējās un profesionālās izglītības iestādes dienesta viesnīcā vai speciālās izglītības iestādes internātā izglītības ieguves laikā.”
	Iebildums
Likumprojekta 3.pants (kas paredz papildināt Likuma 14. pantu ar 51. punktu) paredz noteikt Ministru kabinetam deleģējumu noteikt kārtību un minimālās prasības izglītojamā izmitināšanai pirmsskolas izglītības iestādes diennakts uzraudzībā, vispārējās un profesionālās izglītības iestādes dienesta viesnīcā vai speciālās izglītības iestādes internātā izglītības ieguves laikā.
Vienlaikus likumprojekta anotācijā norādīts, ka ar likumprojektu tiek paredzēts noteikt pilnvarojumu Ministru kabinetam izstrādāt noteikumus par izglītojamo izmitināšanu diennakts uzraudzībā, dienesta viesnīcā, internātā; pilnveidot regulējumu attiecībā uz valsts finansētu vispārējās izglītības un profesionālās izglītības programmu vienlaicīgu apguvi.
Attiecīgi likumprojektā tiek paredzētas minimālās prasības, taču likumprojekta anotācijā nav norādītas minimālās prasības, un vienlaikus ne no deleģējuma normas, ne likumprojekta anotācijas nav nolasāms deleģējuma apmērs, attiecīgi lūdzam skaidrot minēto likumprojekta anotācijā un nepieciešamības gadījumā precizēt deleģējuma normu, lai deleģējums būtu skaidrs un saprotams. 

 
Piedāvātā redakcija
-
	Elīna Bezdelīga (TM)

	2.
	Anotācija (ex-ante)
6.3. Sabiedrības līdzdalības rezultāti
	Iebildums
Ņemot vērā to, ka likumprojektā tiek nodrošināta sabiedrības līdzdalība publiskās apspriešanas veidā, lūdzam aizpildīt likumprojekta anotācijas 6.3. sadaļu, iekļaujot tajā informāciju par sabiedrības līdzdalības rezultātiem. 
 
Piedāvātā redakcija
-
	Elīna Bezdelīga (TM)

	3.
	Likumprojekts (grozījumi)
 “22) piedalīties un nodrošināt šā likuma 36. panta 3.1 daļā minēto vardarbības novēršanas un labbūtības veicināšanas pasākumu īstenošanu;”
	Priekšlikums
Lūdzam likumprojekta anotācijā ietvert skaidrojumu par pedagoga vispārīgu pienākumu izglītošanas procesā piedalīties un nodrošināt šā likuma 36. panta 3.1 daļā minēto vardarbības novēršanas un labbūtības veicināšanas pasākumu īstenošanu. 
Piedāvātā redakcija
-
	Elīna Bezdelīga (TM)

	4.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Likumprojekta anotācijā norādīts, ka likumprojekts ietekmē vairākas institūcijas - Izglītības un zinātnes ministriju un citas ministrijas, kuru padotībā ir valsts dibinātas izglītības iestādes, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības, profesionālās vidējās izglītības programmas un profesionālālās augstākās izglītības programmas. Pašvaldības un privātpersonas kā vispārējās izglītības iestāžu un profesionālās izglītības iestāžu dibinātāji. Latvijas izglītības iestādes, kurās tiek uzņemti skolēni, kuri iepriekš izglītību ieguvuši Eiropas skolās vai akreditētajās Eiropas skolās, vai to absolventi.
Lūdzam likumprojekta anotācijā norādīt to kā likumprojekts ietekmēs katru no mērķgrupām – tieši vai netieši, sniedzot informāciju, vai attiecīgajām institūcijām administratīvais slogs palielināsies, samazināsies vai paliks nemainīgs. Vēršam uzmanību, ka publiskai pārvaldei slogu aprēķina sākot no 1 euro. Gadījumā, ja administratīvais slogs paliek nemainīgs lūdzam norādīt to anotācijas 7.5. sadaļā. 
Piedāvātā redakcija
-
	Elīna Bezdelīga (TM)

	5.
	Anotācija (ex-ante)
8.1. Projekta tiesiskā regulējuma ietekme
	Priekšlikums
Lūdzam aizpildīt likumprojekta 8.1. punkta visas apakšpunkta sadaļas, norādot atbilstošu informāciju.
Norādām, ka informāciju nepieciešams aizpildīt arī gadījumā, ja likumprojekts konkrēto jomu neskar.
Piedāvātā redakcija
-
	Elīna Bezdelīga (TM)



